Namangan xalqaro aeroportidan Haj mavsumida Saudiya Arabistoniga 16 ta aviareys amalga oshiriladi

Namangan xalqaro aeroportidan Haj mavsumida Saudiya Arabistoniga 16 ta aviareys amalga oshiriladi. Bu haqda “Daryo” muxbiri Azizbek Abduvaliyev xabar bermoqda.

Namangan — Madina yo‘nalishidagi parvozlar joriy yil 19-iyundan boshlanib, 23-iyungacha, ya’ni 4 kun davom etadi. Farg‘ona vodiysidan Haj ziyoratiga yo‘l olganlar Namangandan uchib, ziyorat yakunlagandan so‘ng yana Namanganga qaytib keladi.
Parvozlar Uzbekistan Airways aviakompaniyasining Boeing-767 rusumli havo kemasida amalga oshiriladi. Har bir reysda 245 nafar ziyoratchi bo‘lishi ko‘zda tutilgan.

Ma’lumot uchun, “Haj-2022” dasturi reyslari mamlakatning 7 ta — Toshkent, Samarqand, Nukus, Urganch, Namangan, Qarshi va Buxoro aeroportlarini qamrab oladi. Eng ko‘p aviareyslar Namangan xalqaro aeroporti hisobiga to‘g‘ri kelmoqda.